text stringlengths 0 17.2k |
|---|
batata bansenga baku petauke lelo bamayo bena basezuru ba ku salisbury ku rhodesia |
nishi apo joni napwa fye kale ukupompe ncinga amono kuti cikashana talefwaya kumusha bwangu ati no kuti lelo lyena nokulumuna icamucila utali |
ifyakulanda fyati ficepe elyo janet aipusha joni ati bushe mwikala kwi muno mufulira |
joni mukwai njikala ku mine compound |
janet oh kasha natwendele pamo pantu na ine wine uyu wine musebo walola uko njikala |
joni mwikala kwi |
janet njikala pa yadi pa mr thorncroft epo ndela abana bakwe |
joni oh pa mr thorncroft nalipeshiuba sana mpitapo fye pee kasha epo mwikala |
janet ee mukwai |
awe bonse babili banina pa ncinga shabo shatwamba na lilya ipenda cibemba utila cufya bashimbe lyafikishiwa |
mu shila joni alashimikila janet ifyo incite abomba yayafya kabili ifyo ifwaya ukutontonkanya janet nao amushimikile ilyashi lya ku lusaka na ku salisbury |
bati bafike apapatukile akamusebo kalola pa mr thorncroft baika pa ncinga bonse janet atambika joni ukuboko ukumushalikapo |
ati kafikenipo mukwai natotele sana pa kungafwa ukupompe ncinga |
ndesubila tukamonana na limbi |
joni nao ati efyo mukwai shalenipo ala na ine wine natotela sana pa kunsansamushako pa kashita aka twaposa babili nenu |
nga mulapitila ku biaolo kuti mwaisamfwaila ku mutupule wa mabotolo eko nkaba mailo akasuba |
janet natotela sana mukwai nkesha ukwisafikako |
icipande ca bubili |
janet mu mutima wakwe alefwaya sana ukutemwikwa kuli cilumendo umo uwalumbuka ku micitile imo iya mu tauni ukucila imisango ya fyangalo |
kanshi ubushiku amwene joni alepante mpila nga ku mashini atampile ukufwaye nshila ya kukumanishamo joni no kulanda nankwe no kucite cibusa nankwe |
e calenga bulya bushiku bakumene na joni cali fye nkuma e lilya lyashi mwaumfwa natantalila |
janet nelyo ali fye umukashana uwamulenga abo baleyangala nankwe ku lusaka balimusambilishe imisango ya buwelewele ilya pa cina tauni batila bukapenta |
lelo nelyo ali ni kapenta ali uwaicinika talefwaya fye ukutemwikwa kuli umo uwakumulisha ubusaka no kumufwika bwino |
ukufwayo kupwa kwena tatalile akulota mu mutwe wakwe palibufi nga kukwata umwana kwena apatile kumo no mwanakashi amona apaapa umwana |
bakapenta baieyangala nabo mu lusaka e bamufundile bati |
we mukashana nga wakwata umwana kuti wasanguko mukote na balumendo teti bakuposeko mano nakalya fye |
aya e mafundisho janet ali nayo mu mutwe inshita shonse |
joni uko aile ababiye bayacula nganshi ku kukutika ku lyashi limo line ilya pali janet phiri |
ifyo napangene na janet fyena afisa ku babiye apela fye pa kulumbilisha ubusuma bwakwe |
mu nshiku ya mulungu akasuba paul robin ababiye bakwa joni na joni wine bafwala bwinobwino pa cina america baisaima balaya na ku biaolo |
bashifika fye mu biaolo balapingushanya umwakuti balenwena ubwalwa |
joni alaeba ababiye ati bane natutale tunwepo ubwa cibuku panono tunwe ici kopo cimo icikalamba elyo tubwele ku nganda ya mabotolo |
cilia baikala inshita yapita joni aima ukuti ntandaleko mu biaolo kuti ende ngefi fyalyana na banalume |
banalume abati we mwana kanshi uli muno ala mune enesha mpelako two six nshitemo ubwalwa |
bwangubwangu joni afumya two six apela banalume nabo nece bakololwe balamweba abati mwaice joni ulubuli telo watesha |
joni iyo mwe bafyashi ico nomba twalifumamo kano fye nishi uwangumamo ikofi wena kuti twashingwana nankwe |
joni na babiye bati bapwe ukunwa ubwalwa bwa cibuku bafuma mu citenge balola ku mabotolo |
joni atampa ukulolesha mpanga yonse ukuti amone janet nga naisa kale afwaya afwaya nakalya janet tewakumoneka |
paul nakabili ayashita amabotolo ya stautu mutanda |
lilya joni na robin balelolesha umunabo uuleleta amabotolo na janet afika |
atala aiminina pa mwinshi alalelosha mukati pakuti amone apekele joni |
awe joni amumona ayako ulubilo ku kumukumanya |
apo nishi cikashana janet nafwala icina salisbury ku menso nasubako paunda umbi nabikako na saniglasi ico akasuba kalibalikishe |
pa kuposha joni abala afulako amaglasi |
bashipwa fye ukuposhanya |
bakumbatana balaya na ku tebulo uko ashile ababiye |
kuti balafika pa tebulo joni alalangilila janet ku babiye ati bane uyu tuli nankwe ni miss janet phiri cibusa wandi |
lilya joni asosa amashiwi ya kuti cibusa wandi janet aseka no kuseka |
bonse baikala ku tebulo balanwa no kunwa |
joni tacamutwele ku kunwesha ubwalwa kabili talefwaya na kuposesha ndalama shingi ku kushita ubwalwa |
kanshi ena atemwishishishe na janet |
nelyo kwena ashitile ubwalwa ubwingi pa nshita ii bwa kusansamusha fye umukashana kabili ena takolelwe nga babiye no mukashana wine |
ilyo ingoma ya jaivi yatampile ukulila janet aipusha joni nga kuti ajaiva |
joni asumina elyo janet ati kanshi tuleya tufungululepo amolu twanaka no kwikala |
pa kucinda jaivi nangu pali abantu abengi banono abalemoneka ne cipaale ukulingana na joni na janet |
paul na robin bena ico bashamwene bakashana bakucinda nabo balecinda fye babili bwaumebwaume |
batini akasuba nako ifyo kapita ulubilo nga ulesansamuka |
joni ati aloleshe pa nkoloko yakwe amona kwashala ten minutes pakuti besale biaolo |
ninshi bakanyangu nabatampa kale ukufumya abantu ababelele ku mpela ya biaolo |
na cine cilia ten minutes apwa ne nyenjele ya kwisala yalila |
icishele paul robin na joni na janet bafumina panse kuti babwelelemo kumwabo |
batala baminina panono pakuti janet afwaye incinga yakwe apo ashile |
asuka aimona alabwelela na pa balumendo |
mukwai umo bali beminine balepume lyashi kunuma kwafuma na cilumendo umo ifi |
uyu cilumendo kuti alafika mupepi na janet atala amulolekesha ku mikonso elyo kwati nalimo untu apena auma janet pa musana pali cisaasa |
ati no kuti eko ndi kuli iwe mama nacansonsa alaya no kuya |
janet umutima wakalipa neco uyo mulumendo tamwishiba na kumwishiba aisapuminina fye pa kumutuka |
cilumendo alomfwa fye ifyo bamusebanya neco pali na bakashana bambi mupepi nabo bawela na kawele cilumendo wa kantu abwela nalala na panshi |
joni cilia amona ulya mulumendo abwela nakalipa alaeba ababiye ati |
bane natube nga few batalukapo cinono tumone ulya kapooli ifyo aleisacita |
awe bonse baselapo cinono baiminina filya akatalamukila janet ashala naiminina eka |
cilumendo ulya cilia afika atuntumana na ku kushobola janet ati |
we cikapenta we nifwe uletuka mu cintubwingi we mpulumushi ya muntu we wabula ne ingnda ya kusendemamo |
janet ico atesha insele shafulisha aleka na ku lupi ati fye cilumendo wine ulya pa kanwa na paa |
joni apo ne mbwili baibepesha fye ku kwanguka ali fye pakati takwa janet na cilumendo |
kwena joni abula kwendesha ikofi lyasukwise ulya cilumendo nga lyashonawile janet umutwe |
ekuti lilye kofi lyafikile pa kuboko kwakwa joni |
bwangubwangu joni aikata ulya cilumendo alamusopesha ati umfwa iwe nga uletwala amano ya cisungu nombaline kuti cabipa |
bushe uyu mukashana uletuka cinshi akucitile |
umulumendo ulya ayasuka ati bushe iwe cakukalipa shani niwe ulefwaya tulwe nobe ati |
leka kanshi nkufunishe nga tawanjishiba |
ishina lyandi nine evas daka ne mwina fort jameson leka nkulebele ifyo ndebela abanobe |
joni pa kumulanga ifyo amusulile napisha na maboko mu matumba |
evans cilia apwa ukupeta amaboko ye shati atampa no kupengela nalema na makofi |
joni wena eminine fye |
kuti cilia evans apose kofi joni uwayanguka ngo lukoshi kaluba nefyo ekete ukuboko akunyongela na panuma yakwa evans |
kabili amupilula amolu evans awa panshi ubuuseneme atampa no kupapaata |
joni amulolesha e pa kumusopesha ati iwe wapusuka sana aukanaba mungoni nga nakulopesha waumfwa |
evans cilya asumina abaletambako bonse balamuwela abati eya asalenda asalenda |
janet apo atemwa nganshi ico bamupokako |
nao pa kumona umulwani wakwe panshi mu kashita kanono afilwa ukushipikisha atampa ukuseka |
ilyo evans aimine panshi tashingilile nelyo panono akunkuluka fye te pa nsoni |
cilya evans ashingilila janet alomba joni ukuti amushindike pantu ifibantu nafikolwa ubwalwa epali mu nshila fyalamusokosha |
joni te mukani aeba paul na robin ati bane natwala janet kumwakwe nalaisa nshapose nshita |
cilya bapalama pa yadi pa mr thorncroft janet apilibukila kuli joni ati dali natotela sana nomba paipipa nalaya neka |
awe bafunkana mu minwe baloleshanya na mu menso apo te pali simaelo |
joni atola ne nshila yak u maini |
joni aciyakumanya ababiye robin alamwipusha ati we mwaume nga ilya nkulle waimwene kwi |
joni alashimikila ababiye ifyo bakumene nefyo basashike ilyashi ngo musungu wa mu ntungo |
paul canda nao ati nomba mwana ulefwaya kumupa atemwa ni bucibusa epela |
Subsets and Splits
No community queries yet
The top public SQL queries from the community will appear here once available.